Gaston Glock

20px Evit sterioù all, gwelet Glock.
Gaston Glock, ganet d'an 19 a viz Gouere 1929 e Vienna (Aostria) ha marvet d'ar 27 a viz Kerzu 2023 e Klagenfurt am Wörthersee, a oa un ijinour hag un den a aferioù aostrian. Brudet eo evit bezañ ijinet ar pistolennoù Glock 17 ha renet war an embregerezh Glock GmbH.

 Buhezskrid 
Ganet eo Gaston Glock e Vienna (Aostria) d'an 19 a viz Gouere 1929. E dad a oa paotr an hent-houarn. E dibenn-tout an Eil Brezel-bed e voe rollet er Wehrmacht MC FADDEN Robert D., Gaston Glock, Inventor of the Gun That Bears His Name, Dies at 94 (diellet) e The Times, 27/12/2023 (lennet d'an 13/05/2024). Goude ar brezel e tapas un diplom war ijinerezh ar mekanikerezh e skol-veur deknikel Vienna Inventeur d’une arme fameuse, Gaston Glock est décédé, Le Temps, 28/12/2023 (lennet d'an 13/05/2024) hag e krogas da labourat en un embregerezh toullerezioù dre zorn.

 Embreger 
E 1963 e savas e embregerezh dezhañ e-unan e karrdi e di e Deutsch-Wagram. Produiñ a rae neuze triklennoù-rideozioù ha distanerioù kirri-tan. E-kreiz ar bloavezhioù 1970 e ijinas e arm kentañ, an FM 78, ur goustilh dezhañ un troad polimer. Dont a reas a-benn da werzhañ anezhañ d'an arme aostrian. Kregiñ a reas ivez da broduiñ pezhioù greunadennoù ha bandennoù-pourvezañ evit mindrailherezioù. Dre se e kreskas e anaoudegezh eus bed an arme Gaston Glock, entrepreneur entreprenant e TirMag n°26, mizioù Meurzh-Ebrel-Mae 2024, pp. 24-27.

 Pistolenn kentañ 
Er bloavezhioù 1970 e klaske an arme aostrian un arm-dorn standart nevez evit kemer plas ar pistolennoù a bep seurt implijet betek-neuze. Dont a reas ar c'heloù betek divskouarn Gaston Glock, a vodas ur skipailh tri den evit labourat war ar raktres. Dindan vloaz e voe kinniget d'an arme ur rummad pimpatromoù pistolennoù anvet P80. A-drugarez da vent vihan e skipailh e teue Glock a-benn da gemer e kont evezhiadennoù ar soudarded ha da gemmañ e bimpatromoù buan. E miz Mae 1981 e voe brevedet an arm dindan an anv Glock 17 abalamour e oa ar 17 breved disklêriet gant an ijinour aostrian.

Ar Glock 17 a oa ur bistolenn simpl, solut, marc'hadmat, uhel endalc'had he c'harger (17 kartouchenn e 1981) How The Glock Became America's Weapon Of Choice, atersadenn Paul Barrett evit ar radio publik WBUR, Boston, 01/02/2013 ha skañv abalamour e oa savet e polimer. E miz Du e voe choazet an arm gant an arme aostrian ha goulennet 20.000 skouerenn anezhañ digant Glock. Dont a reas an embregerezh a-benn da c'hounit ar marc'had a-enep maouted industriezh an armoù-tan evel Heckler & Koch, SIG, Beretta, an FH Herstal pe Steyr, un embregerezh aostrian all

E 1988 e voe ezporzhiet ar pistolennoù Glock 17 kentañ da Stadoù-Unanet Amerika. Eno e oa ur c'hresk eus ar feulster gant armoù-tan aotomatek abalamour d'an trafikerezh drammoù. Ar braz eus poliserien ar vro a oa pourvezet gant revolverioù betek-neuze, ha degemeret e voe mat-tre pistolenn damaotomatek Glock. E 2018 e rae tost da 70% eus nerzhioù-polis SUA gant pistolennoù an embregerezh ÇAM Deniz, The Billionaire Who Got Rich Off Glock Guns, Used By The Police As Well As Mass Shooters, Forbes, 19/11/2018 (lennet d'an 13/05/2024).

Ar gelaouenn stadunanat Forbes en deus embannet e 2021 e oa peadra Gaston Glock tost da 1,5 miliard a euroioù. Marvet eo e miz Kerzu 2023 d'an oad a 94 bloaz. E embregerezh a zo renet bremañ gant e eil gwreg, Kathrin Tschikof.

 Klask e lazhañ 
E miz Gouere 1997 e klaskas Charles Ewert, un implijad a renk uhel eus Glock, lazhañ Gaston Glock, dre hanterouriezh ul lazher gopret gall. An dagadenn gant ur mailh war ur parking e Luksembourg a c'hwitas. Barnet ha toullbac'het e voe Ewert hag al lazher. Ewert en dije graet se peogwir e oare Glock en doa bogodet milionoù a euroioù diwar kontoù an embregerezh.

 Liammoù gant an tu-dehou-pellañ 
Poent 'zo bet e oa tost Gaston Glock da Jörg Haider, bet kañseller Aostria. Tri ministr bet izili eus an FPÖ, strollad Jörg Haider, zo bet pedet dija er greizenn-varc'hegañ a rummad uhel savet gant gwreg Gaston Glock. Tamallet eo bet da Glock bezañ arc'hantaouet strollad politikel Haider, met nac'het en deus atav bezañ bet graet se.

 Gwelet ivez 
  BARETT Paul, Glock : the rise of America's gun (2012)
  Weapon of choice (2018), un diellfilm gant Fritz Ogner war pouez ar pistolennoù Glock er bed a-vremañ

 Daveennoù 

Rummad:Krouerien armoù-tan
Rummad:Ganedigezhioù 1929
Rummad:Marvioù 2023
Rummad:Ijinourien Aostria
Rummad:Embregerien Aostria